Referat fra bestyrelsesmøde 15. september 2021

Deltagere ved mødet:

Karin Nielsen, Benny Simonsen, Henrik Koziara, Morten Dahlkvist, John Dahlkvist, John Mogensen

og Tina Hessellund (ref.)

**4 oktober 2021**

**Orientering fra formand Karin Nielsen**

På landsmødet blev det vedtaget at kontingentet til landsforeningen fremover er rullende 12 mdr. Kredsene og klubberne kan selv vælge om de vil gøre det samme. Kontingentet vil være uændret i 2022. Der er lavet en aftale med Dogcoach med specielle rabatter til instruktører og medlemmer af DCH. Man skal oplyse en kode, denne kan man få ved at henvende sig til instruktørudvalget.

Man talte ligeledes om betalte instruktører, et oplæg som man gav landsforeningen grønt lys til at arbejde videre med. En model man med fordel anvender i Sverige og har gjort siden 1998.

Kreds 6

Der er fundet en ny kasserer, som kommer fra Frederikssund og ny næstformand fra Humlebæk. Der er kredsråds møde den 29. september 21, hvor man bl.a. skal tale om konkurrencedatoer for 2022.

**Orientering fra kassereren, Henrik Koziara**

Klubben betaler i forbindelse med DM, de fra klubben der er udtaget, et startgebyr samt 1.000 kr. som hjælp til overnatning, kost m.m.

**Instruktørudvalget, John Mogensen, Boris Nielsen & John Dahlkvist**

John Dahlkvist kom med forslag

\* hvad skal en hvalp kunne, når den forlader hvalpe holdet.?

Der var enighed i bestyrelsen om at få fremstillet en drejebog, men punkter om hvad man som det mindste skal igennem på kurset. Dette laves i samarbejde med instruktørerne, så alle der skal have hvalpehold har noget at gå efter. Nyt hvalpehold starter 1 onsdag i oktober, man er i gang med at finde en indendørsbane.

\* Når hundefører ønsker at skifte hold.

Som hundefører skal man henvende sig til instruktørudvalget, så ser de hvor der er plads. Det er kun muligt at skifte hold x2 om året. Man kan prøve træne 3 gange på et hold for at se om det er noget for en inden man skifter.

**Konkurrenceudvalget**

**Konkurrencer i 2022**

- Agility afholder lands konkurrence den 30/4 eller 7/5

- Lydighed C – B den 24. april

- Lydighed forårslokal 14 april

- Lydighed C – A den 14. august

- Efterårslokal

**Klubhuset**

Nye borde/bænke sæt med ryglæn vil blive indkøbt.

Der vil sidst i september blive sat nye lamper op udenfor og lavet eftersyn på varmtvandsbeholderen. Ligeledes skal der laves eftersyn på varmepumpen.

Der er taget kontakt til kommunen om lov til ændring af klubhuset samt tilladelse til at lave AG skuret større.

- Der er forsat gang i at få en pris på et aluminiums springbræt m/gummibelægning.

- Der skal findes en rengøringshjælper til at gøre rent i klubhuset hver 14 dag.

**Kommende bestyrelsesmøde afholdes i klubhuset den**

13. november 2021 kl. ?